Barclays wil glo van Absa ontslae raakDie Britse bank, Barclays, is glo op soek na ŉ koper vir Absa na die afgelope rondomtalie oor die minister van finansies. Die Financial Times in Londen het Woensdag berig Barclays oorweeg dit om af te skaal in Afrika en dat die bank oor “sy amper eeu-lange teenwoordigheid in Afrika herbesin, as deel van ŉ hersiening gelei deur Jes Staley, sy nuwe uitvoerende hoof”. Volgens die artikel het Staley vrae geopper oor of die “groot Afrika besigheid” pas in die groep, maar ŉ besluit is nog nie geneem nie. Die artikel het verder beweer die hersiening volg op pres. Jacob Zuma se aanstelling van twee nuwe ministers van finansies binne enkele dae, terwyl die ekonomie “onder erge stres” verkeer. Barclays het nog nie op ANA se versoek vir kommentaar reageer nie terwyl ŉ verteenwoordiger van Absa gesê het die bank lewer nie kommentaar op “markspekulasie” nie.